Jemeno ir Lietuvos santykiai

Jemeno ir Lietuvos santykiai – dvišaliai tarptautiniai santykiai tarp Jemeno ir Lietuvos.

Jemenas Lietuvos nepriklausomybę pripažino 1991 m. rugsėjo 13 d. Diplomatiniai santykiai užmegzti 1992 m. gegužės 22 d.

Abi šalys yra Jungtinių Tautų narės.

Lietuvoje 2022 m. pradžioje gyveno 15 Jemeno piliečių.

 Santykių istorija 

 Pirmieji kontaktai 
Yra duomenų, kad SSRS vykdytos Lietuvos okupacijos metais Šiaurės Jemenas palaikė ryšius su Lietuvos diplomatinėmis atstovybėmis.Kraujelis, R., 199 p. Kita vertus, pietiniame Jemene buvo įsigalėjusi vienpartinė komunistinė santvarka, tad būta negausių ryšių tarp Jemeno ir Lietuvos SSR.

 Santykiai po 1991 m. 
Jemenas Lietuvos nepriklausomybę pripažino 1991 m. rugsėjo 13 d., o diplomatiniai santykiai tarp abiejų šalių užmegzti 1992 m. gegužės 22 d. Ilgą laiką tarp šalių vyravo vien daugiašalis bendradarbiavimas.

Santykiai tarp valstybių suintensyvėjo 2013 m., Lietuvai kandidatuojant į JT Saugumo Tarybos nenuolatines nares. Ta proga rugsėjo mėn. Niujorke (JAV) įvyko dvišalis susitikimas tarp Lietuvos užsienio reikalų ministro Lino Linkevičiaus ir Jemeno užsienio reikalų ministro Abu-Bakr Abdulos Al-Kirbio.L. Linkevičius Niujorke ES vardu skaitė pareiškimą dėl prekybos ginklais, pasirašė komunikatą dėl diplomatinių santykių su Palau (Lietuvos Respublikos užsienio reikalų ministerija)

2014 m. Lietuva pirmininkavo JT Saugumo Tarybos Jemeno sankcijų komitetui.Lietuvos darbas Jungtinių Tautų Saugumo Taryboje (Lietuvos Respublikos užsienio reikalų ministerija) 

2014 m. birželio 10-11 d. Atėnuose (Graikija) vykusiame ES ir Arabų Lygos susitikime dalyvavo Lietuvos užsienio reikalų ministras Linas Linkevičius, renginio paraštėse susitikdamas su Jemeno užsienio reikalų ministru.Užsienio reikalų ministras Atėnuose dalyvaus ES ir Arabų Lygos susitikime (Lietuvos Respublikos užsienio reikalų ministerija) Tų pačių metų rugsėjo 25 d. Niujorke (JAV) užsienio reikalų ministras Linas Linkevičius susitiko su Jemeno užsienio reikalų ministru Džamalu Abdula al-Salalu, su kuriuo aptarė Jemeno nacionalinio dialogo procesą (karas Jemene jau buvo prasidėjęs), šalyje užtikrinant taikų politinį perėjimą, apimantį konstitucijos priėmimą ir visuotinus rinkimus. Taip pat aptarta Jungtinių Tautų Saugumo Tarybos Jemeno sankcijų komiteto, kuriam tuomet pirmininkavo Lietuva, veikla. Susitikimo metu Linas Linkevičius išreiškė susirūpinimą dėl stiprėjančių neramumų ir teroristinių veiksmų Jemene ir dėl to, kad „ne visos politinės jėgos laikosi pasiektų susitarimų“. Ministras paragino tęsti taikų nacionalinį dialogą, vykdyti reformas ir pasveikino rugsėjo 21 dienos taikos susitarimą.L. Linkevičius Niujorke su Maroko, Jemeno ir Bahreino diplomatijos vadovais aptarė dvišalio bendradarbiavimo stiprinimą (Lietuvos Respublikos užsienio reikalų ministerija)

Dar vienas susitikimas tarp abiejų šalių užsienio reikalų ministrų įvyko 2015 m. rugsėjo 28 d.L. Linkevičius dalyvavo vadovų susitikime dėl taikos palaikymo ir dvišaliuose susitikimuose (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
1986–1987 m. Pietų Jemene dirbo lietuvių gydytoja, rašytoja ir fotografė Leona KorkutienėLeona Korkutienė, VLE Nuoroda tikrinta 2022-11-06, parengusi fotografijų ciklą apie Jemeno moteris ir vaikus „Moteris moters akimis“, eksponuotą Lietuvos užsienio reikalų ministerijojeURM atidaroma nuotraukų paroda (Lietuvos Respublikos užsienio reikalų ministerija) ir kitur.

2010 m. spalio 15 d. Lietuvos užsienio reikalų ministerijoje surengtas seminaras „Persijos įlankos arabiškos šalys: daugialypė sociokultūrinė terpė“, kurio metu susirinkusiems verslininkams, keliautojams ir studentams pasakota apie Arabiškas Persijos įlankos šalis, tarp jų – Jemeną.URM surengtas seminaras, skirtas besidomintiems Persijos įlankos šalimis (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Jemeno siekė 473,3 tūkst. eurų.

Prekybos balanse dominuoja eksportas iš Lietuvos į Jemeną.

 Eksportas sudaro 473,3 tūkst. eur.
 Importas sudaro 0,0 eurų.

 Metai  2016  2017  2018 Eksportas į Jemeną (mln. eur.) 9,29  0,56  0,47 Importas iš Jemeno (tūkst. eur.) 0,0  2,0  0,0

Nuo pilietinio karo kenčiančiam Jemenui Lietuva 2014–2021 m. skyrė 285 tūkst. eurų humanitarinės paramos, o 2021 m. kovo 1 d. paskelbė skirsianti dar 100 tūkst. eurų.Lietuva prisideda prie humanitarinės krizės Jemene sprendimo (Lietuvos Respublikos užsienio reikalų ministerija) 

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Jemeno piliečių skaičius Lietuvoje 1  5  13  15

 Ambasadorių sąrašas 
Šalys nėra akreditavusios viena kitai ambasadorių.

 Šaltiniai 

 Literatūra 


 Nuorodos 
 Jemenas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Jemenas